title: Īpašās komitejas politikas uzdevumiem un budžeta resursiem ilgtspējīgai Eiropas Savienībai pēc 2013. gada izveidošana un tās skaitliskā sastāva noteikšana Eiropas Parlamenta 2010. gada 16. jūnija lēmums par īpašas komitejas izveidi politikas uzdevumiem un budžeta resursiem ilgtspējīgai Eiropas Savienībai pēc 2013. gada, tās pilnvarām, skaitlisko sastāvu un pilnvaru termiņu

text:
               12.8.2011

               LV

               Eiropas Savienības Oficiālais Vēstnesis

               CE 236/160

         Trešdiena, 2010. gada 16. jūnijsĪpašās komitejas politikas uzdevumiem un budžeta resursiem ilgtspējīgai Eiropas Savienībai pēc 2013. gada izveidošana un tās skaitliskā sastāva noteikšana
   P7_TA(2010)0225
   Eiropas Parlamenta 2010. gada 16. jūnija lēmums par īpašas komitejas izveidi politikas uzdevumiem un budžeta resursiem ilgtspējīgai Eiropas Savienībai pēc 2013. gada, tās pilnvarām, skaitlisko sastāvu un pilnvaru termiņu
   2011/C 236 E/31

      Eiropas Parlaments,
   ņemot vērā Priekšsēdētāju konferences 2010. gada 22. aprīlī un 12. un 20. maijā pieņemtos lēmumus, kuros ierosināts izveidot īpašu komiteju politiskajiem uzdevumiem un budžeta līdzekļiem, kas pieejami Savienībai pēc 2013. gada,
   ņemot vērā Līguma par Eiropas Savienības darbību 312. panta 5. punktu, kurā noteikts, ka visā procedūras gaitā, lai pieņemtu finanšu shēmu, Parlaments, Padome un Komisija veic visus vajadzīgos pasākumus, lai atvieglotu tās pieņemšanu,
   ņemot vērā nepieciešamību apkopot un saskaņot dažādus attiecīgo komiteju atzinumus un piešķirt Budžeta komitejai sarunu pilnvaras ar Padomi nolūkā pieņemt regulu, kurā būtu iekļauta nākamā daudzgadu finanšu shēma, un, iespējams, noteikt atbalsta pasākumus, kuri tiktu precizēti iestāžu nolīgumā;
   ņemot vērā Parlamenta Īpašās finanšu, ekonomikas un sociālās krīzes komitejas paveikto darbu un nepieciešamību turpināt šīs komitejas darbu, jo īpaši attiecībā uz atbalstu ilgtspējīgai un kvalitatīvai izaugsmei un ilgtermiņa ieguldījumiem, lai reaģētu uz krīzes ilgtermiņa ietekmi;
   ņemot vērā Reglamenta 184. pantu,

               1.

               Nolemj izveidot īpašu komiteju ar šādiem uzdevumiem:

                           a)

                           noteikt Parlamenta politiskās prioritātes daudzgadu finanšu shēmā pēc 2013. gada gan likumdošanas, gan budžeta jomā;

                           b)

                           aprēķināt Savienībai vajadzīgos budžeta resursus, lai sasniegtu tās mērķus un īstenotu politikas virzienus no 2014. gada 1. janvāra;

                           c)

                           noteikt nākamās daudzgadu finanšu shēmas darbības ilgumu;

                           d)

                           saskaņā ar šīm prioritātēm un mērķiem ierosināt struktūru nākamajai daudzgadu finanšu shēmai, norādot Savienības galvenās darbības jomas;

                           e)

                           iesniegt pamatnostādnes orientējošam resursu sadalījumam starp dažādām daudzgadu finanšu shēmas kategorijām un šajās kategorijās atbilstīgi prioritātēm un ierosinātajai struktūrai;

                           f)

                           precizēt saikni starp ES budžeta finanšu sistēmas reformu un izdevumu pārskatīšanu, lai nodrošinātu Budžeta komitejai stabilu pamatu sarunās par jauno daudzgadu finanšu shēmu;

               2.

               nolemj izveidot īpašo komiteju uz 12 mēnešu pilnvaru termiņu no 2010. gada 1. jūlija, lai iesniegtu ziņojumu Parlamentam, pirms Komisija ir iesniegusi savu ar skaitļiem pamatotu priekšlikumu nākamajai daudzgadu finanšu shēmai, kas paredzēts 2011. gada jūlijā;

               3.

               atgādina, ka īpašos budžeta un likumdošanas priekšlikumus attiecīgās komitejas izskatīs saskaņā ar Reglamenta VII pielikumu;

               4.

               nolemj, ka šajā īpašajā komitejā būs 50 locekļi.


title: 2004/862/EK: Padomes Lēmums (2004. gada 7. decembris) par finansiālo palīdzību Serbijai un Melnkalnei, un ar ko groza Lēmumu 2002/882/EK par turpmāku finansiālo palīdzību Dienvidslāvijas Federatīvajai Republikai

text:
               17.12.2004

               LV

               Eiropas Savienības Oficiālais Vēstnesis

               L 370/81

      PADOMES LĒMUMS

   (2004. gada 7. decembris)
   par finansiālo palīdzību Serbijai un Melnkalnei, un ar ko groza Lēmumu 2002/882/EK par turpmāku finansiālo palīdzību Dienvidslāvijas Federatīvajai Republikai
   (2004/862/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 308. pantu,
   ņemot vērā Komisijas priekšlikumu (1),
   ņemot vērā Eiropas Parlamenta atzinumu (2),
   tā kā:

               (1)

               Padomes 2002. gada 5. novembra Lēmuma 2002/882/EK par turpmāku finansiālo palīdzību Dienvidslāvijas Federatīvajai Republikai (3) mērķis ir nodrošināt maksājumu bilances stabilizāciju un stiprināt valsts rezerves pozīciju.

               (2)

               Divas palīdzības daļas par kopējo summu 105 miljoni euro tika izmaksātas 2002. un 2003. gadā. Struktūrpolitikas pasākumu ieviešanas aizkavēšanās dēļ trešās daļas (25 miljoni euro) izpilde vēl nav pabeigta. Vēl joprojām ir jāapspriež un jāsaskaņo 2003. gadā pieņemtie noteikumi un nosacījumi par 70 miljonu euro lielas papildu summas piešķiršanu.

               (3)

               Serbijas un Melnkalnes varas iestādes ir apņēmušās veikt ekonomisko reformu un panākt stabilizāciju saskaņā ar esošo SVF programmu, par ko liecina strukturālo reformu veiksmīgi atjaunotais progress.

               (4)

               Valsts turpina pieprasīt ārējo finansiālo atbalstu papildus starptautisko finanšu iestāžu sniegtajam atbalstam.

               (5)

               Lēmumā 2002/882/EK vajadzētu izdarīt grozījumus, lai atļautu garantēto fondu saistības un maksājumus un aizdevumu izmaksāšanu pēc 2004. gada 9. novembra.

               (6)

               Līgums šī lēmuma pieņemšanai neparedz citas pilnvaras kā tās, kas paredzētas 308. pantā.

               (7)

               Apspriežoties ar Ekonomikas un finanšu komiteju,

         IR NOLĒMUSI ŠĀDI.
   Vienīgais pants
   Lēmuma 2002/882/EK 6. panta 2. apakšpunkts tiek aizstāts ar šādu:

      “Šis lēmums ir spēkā no 2004. gada 8. novembra līdz 2006. gada 30. jūnijam.”

      Briselē, 2004. gada 7. decembrī

            Padomes vārdā —

            Priekšsēdētājs

         G. ZALM

      (1)  OV C 290, 27.11.2004., 6. lpp.

      (2)  Atzinums sniegts 2004. gada 28. oktobrī (vēl nav publicēts Oficiālajā Vēstnesī).

      (3)  OV L 308, 9.11.2002., 25. lpp. Lēmumā grozījumi izdarīti ar Lēmumu 2003/825/EK (OV L 311, 27.11.2003., 28. lpp.).


title: 2014/555/ES: Eiropas Parlamenta Lēmums ( 2014. gada 3. aprīlis ) par Eiropas Savienības 2012. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja

text:
               5.9.2014

               LV

               Eiropas Savienības Oficiālais Vēstnesis

               L 266/132

         EIROPAS PARLAMENTA LĒMUMS
   (2014. gada 3. aprīlis)
   par Eiropas Savienības 2012. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   (2014/555/ES)
   EIROPAS PARLAMENTS,

               —

               ņemot vērā Eiropas Savienības 2012. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2012. finanšu gadu (COM(2013) 570 – C7-0278/2013) (2),

               —

               ņemot vērā Revīzijas palātas gada pārskatu par budžeta izpildi 2012. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2012. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0218/2014),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par Eiropas Ekonomikas un sociālo lietu komitejas 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 56, 29.2.2012.

      (2)  OV C 334, 15.11.2013., 1. lpp.

      (3)  OV C 331, 14.11.2013., 1. lpp.

      (4)  OV C 334, 15.11.2013., 122. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.


title: 2007/717/EK: Komisijas Lēmums ( 2007. gada 31. oktobris ), ar ko izveido ekspertu grupu elektronisko rēķinu jautājumos (e-rēķinu)

text:
               7.11.2007

               LV

               Eiropas Savienības Oficiālais Vēstnesis

               L 289/38

      KOMISIJAS LĒMUMS

   (2007. gada 31. oktobris),
   ar ko izveido ekspertu grupu elektronisko rēķinu jautājumos (e-rēķinu)
   (2007/717/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Līguma 3. pantā Eiropas Kopienai dots uzdevums nodrošināt tāda iekšējā tirgus izveidi, kurā visas dalībvalstis atceļ šķēršļus brīvai personu kustībai un preču, pakalpojumu un kapitāla apritei.

               (2)

               Ar 232. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (1) papīra rēķinu vietā ir atļauts izmantot elektroniskos rēķinus.

               (3)

               Pārskatītajā Lisabonas stratēģijā izaugsmei un nodarbinātībai (2) ir paredzēta visaptveroša ekonomisko reformu programma. Tās mikroekonomiskais pīlārs balstās uz uzņēmējdarbībai labvēlīgas vides sasniegšanai. Sadarbspējīgu elektronisko rēķinu (e-rēķinu) risinājumu izstrāde ir būtiski svarīgs elements šā mērķa kontekstā.

               (4)

               Komisija 2005. gada 1. jūnija Paziņojumā Padomei, Eiropas Parlamentam, Ekonomikas un sociālo lietu komitejai un Reģionu komitejai “i2010 – Eiropas informācijas sabiedrība izaugsmei un nodarbinātībai” (3) uzsāka iniciatīvu i2010 kā stratēģiju galveno uzdevumu un attīstības jautājumu risināšanai informācijas sabiedrības un mediju nozarē līdz 2010. gadam. Ar šo iniciatīvu rosina veidot atvērtu un konkurētspējīgu ekonomiku un uzsver informācijas un komunikācijas tehnoloģiju nozīmi (IKT kā integrācijas un labākas dzīves kvalitātes veicināšanas faktors).

               (5)

               Eiropas Maksājumu padome (EPC) — Eiropas banku nozares lēmumu pieņemšanas un koordinācijas iestāde maksājumu jautājumos — līdz 2010. gadam ir apņēmusies izveidot Vienotu euro maksājumu zonu (SEPA) ar integrētu maksājumu infrastruktūru un maksājumu veidiem.

               (6)

               Ar e-rēķinu palīdzību tiek savienoti uzņēmumu iekšējie procesi ar maksājumu sistēmām. Tāpēc SEPA un veiksmīga e-rēķinu iniciatīva Eiropas līmenī cita citu papildinātu. Paredzams, ka, paaugstinot efektivitāti un automatizējot piegādes ķēdes, šīs abas iniciatīvas kopā sniegs ievērojamas priekšrocības uzņēmumiem un finanšu pakalpojumu sniedzējiem.

               (7)

               Lai Kopienā atvieglotu ciparu vides izmantošanu un gūtu visas ar e-rēķiniem saistītās priekšrocības, ir jāvienkāršo pašreizējās darba metodes un jāsekmē pāreja uz jauniem uzņēmējdarbības modeļiem, veidojot integrētāku, vienotāku sistēmu. Tādējādi īpaši tiktu ievērotas Eiropas mazo un vidējo uzņēmumu (MVU) intereses.

               (8)

               Ieinteresēto personu grupa 2006. gada decembrī izveidoja nozares darba grupu e-rēķinu jautājumos, kuru vadīja Komisijas dienesti un kuras locekļu vidū bija uzņēmumu, banku un citu pakalpojumu sniedzēju pārstāvji, kā arī standartizācijas organizāciju pārstāvji. Šīs darba grupas uzdevums bija sagatavot nākotnes iestrādes Eiropas e-rēķinu sistēmai. Darba grupa formulēja priekšlikumus potenciālai vadības struktūrai un izstrādāja e-rēķinu programmas plānu. Darba grupa 2007. gada jūnijā iesniedza noslēguma ziņojumu.

               (9)

               Ņemot vērā pozitīvo pieredzi, kas saistīta ar darba grupu un, lai risinātu ilgtermiņa jautājumus, ir jāizveido ekspertu grupa e-rēķinu jautājumos.

               (10)

               Grupas uzdevumi būs uzņēmumu vajadzību (4) un pienākumu noteikšana konkrēta darba veikšanai, kā arī Eiropas e-rēķinu sistēmas izveides procesa vadība (līdz 2009. gada beigām), lai izstrādātu vienotu struktūras koncepciju e-rēķinu pakalpojumu sniegšanas atbalstam atvērtā un sadarbspējīgā veidā visā Eiropā.

               (11)

               Par ekspertu grupas locekļiem ieceļ personas, kurām ir atbilstoša pieredze e-rēķinu jautājumos, tostarp publiskā sektora, lielo un mazo uzņēmumu, kā arī pakalpojumu sniedzēju, standartizācijas organizāciju un patērētāju pārstāvjus. Turklāt ir jārada iespēja novērotāju dalībai. Visus ekspertu grupas ziņojumus un darba rezultātus uzskata par grupas locekļu darba rezultātiem, un tie neatspoguļo Komisijas viedokli.

               (12)

               Neskarot drošības noteikumus, kas Komisijas reglamenta pielikumā iekļauti ar Komisijas Lēmumu 2001/844/EK, EOTK, Euratom, ir jāparedz noteikumi par ekspertu grupas dalībniekiem pieejamās informācijas izpaušanu (5).

               (13)

               Personas dati par ekspertu grupas dalībniekiem ir jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6).

               (14)

               Ir lietderīgi noteikt šā lēmuma piemērošanas periodu. Komisija pienācīgā laikā izskatīs tā pagarināšanas lietderību.

         IR NOLĒMUSI ŠĀDI.
   1. pants
   Ekspertu grupa e-rēķinu jautājumos
   Ar šo izveido ekspertu grupu e-rēķinu jautājumos (še turpmāk – “grupa”). Šis lēmums stājas spēkā tā pieņemšanas dienā.
   2. pants
   Uzdevumi
   1.   Grupa sniedz atbalstu Komisijai vienotas stratēģijas izstrādē Eiropas e-rēķinu sistēmas izveidošanai, un tās īstenošanas uzraudzībā.
   2.   Grupas pilnvaru termiņš – 2009. gada 31. decembris.
   3.   Grupa pilda šādus uzdevumus:

               a)

               grupa nosaka, kādi trūkumi ir tiesiskā regulējumā attiecībā uz e-rēķinu Kopienas un dalībvalstu līmenī, kas rada šķēršļus pilnībā izmantot Kopienas ekonomisko potenciālu;

               b)

               grupa nosaka, kādas prasības izvirza uzņēmumi e-rēķinu sistēmai un nodrošina, lai svarīgākās ieinteresētās (7) personas tās novērtētu;

               c)

               grupa nosaka, kādus datus iekļauj e-rēķinos, īpaši attiecībā uz saikni starp rēķinu un vismaz pasūtījuma un maksājuma procesu; grupa pievēršas jautājumiem saistībā ar pievienotās vērtības nodokli, autentifikāciju un integritāti, arhivēšanas un uzglabāšanas nepieciešamību, kā arī vajadzībai, lai svarīgākās ieinteresētās personas novērtētu šos elementus;

               d)

               grupa ierosina, kādus pienākumus uzliek standartizācijas iestādēm, un laika grafiku vienotu standartu izstrādei, pamatojoties uz ieinteresēto personu komerciālajām un informatīvajām vajadzībām, lai atbalstītu Eiropas e-rēķinu sistēmu;

               e)

               grupa ierosina Eiropas e-rēķinu sistēmu. Ar Eiropas e-rēķinu sistēmu izveidos vienotu struktūras koncepciju, tostarp uzņēmumu prasības un standartu(-s), un ierosinās risinājumus vienotas struktūras koncepcijas e-rēķinu pakalpojumu sniegšanas atbalstam atvērtā un sadarbspējīgā veidā visā Eiropā.

         4.   Pildot uzdevumus, grupa ņem vērā līdzšinējo darbu un risinājumus, īpaši saistībā ar uzņēmumu vajadzībām un tehniskiem standartiem e-rēķinu jomā publiskajā un privātajā sektorā.
   5.   Vajadzības gadījumā grupa var deleģēt noteiktus darbus apakšgrupām vai neatkarīgām organizācijām, vai organizācijām, kas ir kompetentas e-rēķinu jomā.
   6.   Grupa izstrādā starpposma pārskatu, kurā ziņo par progresu, risinot izvirzītos uzdevumus, un par priekšlikumiem, kas veidos pamatu diskusijai starp Komisiju, dalībvalstīm un ieinteresētajām personām, īpaši nozares asociācijām. Pārskats ir publiski pieejams.
   7.   Grupa izstrādā noslēguma ziņojumu, aprakstot Eiropas e-rēķinu sistēmu, un nosūta to Komisijai. Ziņojums ir publiski pieejams.
   3. pants
   Apspriešanās
   1.   Komisija var apspriesties ar darba grupu visos jautājumos, kas attiecas uz e-rēķiniem.
   2.   Ja konkrētā jautājumā ir vēlams apspriesties ar grupu, tās priekšsēdētājs var par to informēt Komisiju.
   4. pants
   Locekļu iecelšana
   1.   Grupā ir ne vairāk kā 30 locekļu.
   2.   Grupas locekļus ieceļ Komisija, izraugoties tos no kompetentiem speciālistiem e-rēķinu jautājumos un pamatojoties uz pieteikumiem, ko ir iesniegušas nozares asociācijas, valsts sektora iestādes un indivīdi, kas daļēji vai pilnībā pārstāv publisko sektoru, uzņēmumi, informācijas un komunikācijas tehnoloģiju nozare, patērētāji, finanšu pakalpojumu sniedzēji un standartizācijas organizāciju pārstāvji.
   Pretendentus, ko uzskata par atbilstīgiem grupas locekļiem, bet kas nav iecelti, var iekļaut rezerves sarakstā, ko Komisija var izmantot, ieceļot vai aizstājot dalībniekus.
   3.   Locekļus ieceļ kā valsts iestāžu un pilsoniskās sabiedrības pārstāvjus.
   4.   Komisija izvērtē pieteikumus, balstoties uz šādiem kritērijiem:

               a)

               dalībnieki pārstāv svarīgākās ieinteresētās personas (piemēram, pakalpojumu un tehnisko risinājumu sniedzējus, publisko sektoru, uzņēmumus, tostarp mazos un vidējos uzņēmumus (MVU), un patērētājus), un standartizācijas organizācijas;

               b)

               locekļiem ir aktuālas praktiskas zināšanas un pieredze saistībā ar likumdošanas, administrācijas, nodokļu, standartizācijas, uzņēmējdarbības un/vai tehnisku jautājumu risināšanu e-rēķinu jomā pārrobežu līmenī. Locekļiem ir atbilstoša pieredze komerciālos projektos un jautājumos, vai izpratne tehniskos jautājumos, kas ir vajadzīga, lai risinātu šajā lēmumā izvirzītos uzdevumus;

               c)

               locekļi spēj aizsargāt un veidot administrācijas, mātes organizācijas, nozares asociācijas, nozares, vai citu ieinteresēto personu viedokli jautājumos, kas ir viņu kompetencē;

               d)

               locekļiem ir pietiekamas zināšanas angļu valodā, lai viņi spētu piedalīties diskusijās un izstrādāt ziņojumus.

         Pieteikumiem, ko iesniedz ieinteresētās personas, pievieno dokumentāciju, kurā apliecina, ka loceklis, ko ierosina dalībai grupā, atbilst iepriekšminētajiem nosacījumiem.
   5.   Ieceļot locekļus, Komisija ievēro šādus kritērijus:

               a)

               pieredzi likumdošanas, komerciālos un tehniskos jautājumos, kas ir grupas kompetencē;

               b)

               zināšanas par visiem attiecīgajiem piegādes un pieprasījuma uzdevumiem e-rēķinu jomā.

         Turklāt, izvērtējot no iesniegtajiem pieteikumiem, Komisija nodrošina plašu ģeogrāfisku pārstāvību un sabalansētu dzimumu pārstāvību.
   6.   Grupas locekļi savlaicīgi informē Komisiju par interešu konfliktiem, kas varētu mazināt viņu objektivitāti.
   7.   Individuāli iecelto locekļu vārdus publicē ģenerāldirektorāta tīmekļa vietnē un/vai Eiropas Savienības Oficiālā Vēstneša C sērijā. Datus par grupas dalībnieku vārdiem iegūst, apstrādā un publicē saskaņā ar Regulas (EK) Nr. 45/2001 noteikumiem.
   8.   Locekļu pilnvaru laiks ir 12 mēneši, un tas ir atjaunojams. Locekļi pilda savus pienākumus līdz brīdim, kad to vietā ieceļ citus vai arī kad beidzas to pilnvaru laiks.
   9.   Locekļu vietā līdz to pilnvaru laika beigām var iecelt citus šādos gadījumos:

               a)

               ja loceklis atkāpjas no amata;

               b)

               ja loceklis vairs nespēj efektīvi piedalīties grupas apspriedēs;

               c)

               ja loceklis neatbilst Līguma 287. pantam;

               d)

               ja loceklis, pārkāpjot 6. punktu, nav savlaicīgi informējis Komisiju par interešu konfliktu.

         5. pants
   Priekšsēdētāja iecelšana
   1.   Komisija ieceļ ekspertu grupas priekšsēdētāju, ievērojot to, kādā mērā izvēlētā persona pārstāv svarīgāko ieinteresēto personu intereses, piedalās nozares viedokļa formulēšanā jautājumos, kas ir attiecīgās personas kompetencē, un vai attiecīgajai personai ir likumdošanas, komerciālās un tehniskās zināšanas.
   2.   Komisija ieceļ priekšsēdētāju uz 12 mēnešiem, paredzot iespēju pagarināt pilnvaru termiņu.
   6. pants
   Darbība
   1.   Komisija organizē grupas sanāksmes, kuras vada grupas priekšsēdētājs.
   2.   Vienojoties ar Komisiju, var izveidot apakšgrupas konkrētu jautājumu izskatīšanai atbilstoši grupas izstrādātajam darba uzdevumam; minētās apakšgrupas izformē, tiklīdz to uzdevumi ir izpildīti.
   3.   Ja ir lietderīgi un/vai nepieciešami, Komisijas pārstāvis var uzaicināt ekspertus vai novērotājus, kas ir īpaši kompetenti kādā dienas kārtības jautājumā, piedalīties grupas vai apakšgrupas darbā.
   4.   Ja Komisija uzskata, ka informācija, kas iegūta, piedaloties grupas vai apakšgrupas apspriedēs vai darbā, attiecas uz konfidenciāliem jautājumiem, šo informāciju nedrīkst izpaust.
   5.   Grupas un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija.
   Ekspertu grupas un apakšgrupu sanāksmēs var piedalīties ieinteresēti Komisijas ierēdņi.
   6.   Grupa pieņem reglamentu, pamatojoties uz Komisijā pieņemto standarta reglamentu.
   7.   Komisija var publicēt vai publiskot internetā visus kopsavilkumus, secinājumus vai grupas darba dokumentus attiecīgā dokumenta oriģinālvalodā.
   7. pants
   Izdevumu atlīdzināšana
   1.   Komisija grupas priekšsēdētājam, locekļiem, ekspertiem un novērotājiem atlīdzina ceļa izdevumus un vajadzības gadījumā uzturēšanās izdevumus saistībā ar grupas darbu atbilstīgi Komisijas noteikumiem par kompensācijām neatkarīgajiem ekspertiem.
   2.   Priekšsēdētājs, locekļi, eksperti un novērotāji nesaņem atlīdzību par sniegtajiem pakalpojumiem.
   3.   Sanāksmju izdevumus atlīdzina, nepārsniedzot gada budžetu, ko grupai piešķīris atbildīgais Komisijas dienests.
   8. pants
   Termiņš
   Šis lēmums ir spēkā līdz 2009. gada 31. decembrim.

      Briselē, 2007. gada 31. oktobrī

            Komisijas vārdā —

            priekssēdētāja vietnieks

         Günter VERHEUGEN

      (1)  OV L 347, 11.12.2006., 1. lpp. Direktīva ir grozīta ar Direktīvu 2006/138/EK (OV L 384, 29.12.2006., 92. lpp.).

      (2)  COM(2005) 24.

      (3)  COM(2005) 229, galīgā redakcija.

      (4)  Uzņēmumu vajadzības, kas saistītas ar e-rēķiniem, ir īpašības, kurām jābūt e-rēķinu pakalpojumiem, lai apmierinātu ieinteresēto personu uzņēmējdarbības vajadzības un mērķus, tādējādi ļaujot noritēt visiem finanšu un piegāžu ķēžu procesiem. Tos raksturo augsta līmeņa procesu plūsmas, e-rēķina informācija un standartizēta ziņojuma struktūra.

      (5)  OV L 317, 3.12.2001., 1. lpp. Lēmumā grozījumi izdarīti ar Lēmumu 2006/548/EK, Euratom (OV L 215, 5.8.2006., 38. lpp.).

      (6)  OV L 8, 12.1.2001., 1. lpp.

      (7)  Galvenokārt valsts sektors, uzņēmumi, informācijas un komunikācijas tehnoloģiju un finanšu pakalpojumu sniedzēji.

      PIELIKUMS
      DARBA UZDEVUMS
      EKSPERTU GRUPA ELEKTRONISKO RĒĶINU JAUTĀJUMOS
      1.   PAMATOJUMS
      Eiropas Komisija (EK) ir meklējusi risinājumu problēmām, kas saistītas ar ekonomikas globalizāciju. Eiropas Komisija 2006. gada septembrī nāca klajā ar “Plaša mēroga inovācijas stratēģiju ES”, kurā pauž viedokli, ka “jaunajos ekonomiskajos apstākļos Eiropa spēs konkurēt tikai tad, ja kļūs radošāka, labāk ievēros patērētāju vajadzības un vēlmes un radīs vairāk jauninājumu”.
      Divi elementi, proti, efektivitāte un stabilitāte, ir pamats Eiropas konkurētspējas uzlabošanai ekonomikas globalizācijas apstākļos. Uzlabojot vērtības pievienošanas efektivitāti, samazinās izmaksas; uzlabojot vides stabilitāti, kurā tās darbojas, paaugstinās konkurētspēja. Tāpēc vērtības pievienošanas ķēžu efektivitātes un vides stabilitātes uzlabošana ir inovāciju pīlārs.
      Racionalizējot informācijas plūsmu jebkurā vērtības pievienošanas ķēdē, samazinās neefektīvu procesu skaits un izmaksas, kā arī paaugstinās stabilitāte. Lai ieviestu Vienotu euro maksājumu zonu (SEPA), ir jārisina lielākā daļa jautājumu saistībā ar uzņēmējdarbības procesiem (maksājumi uzņēmumu starpā (B2B) un maksājumi uzņēmumu un valsts iestāžu starpā (B2G)). Paredzams, ka SEPA būtiski veicinās Lisabonas stratēģijas mērķu sasniegšanu.
      Elektronisko rēķinu (European Electronic Invoicing) sistēmas darbības joma un mērķis ir izveidot pamatu sadarbspējīgu e-rēķinu risinājumu izstrādei valsts un privātajā sektorā. Attiecīgos mērķus sasniegs, izstrādājot vienotus uzņēmējdarbības noteikumus un tehniskos standartus. Stiprinot pozitīvus komerciālos stimulus elektroniskai tirdzniecībai, ar ko aizstāj manuālos rakstveida procesus, sistēma veicinās pašreizējo šķēršļu novēršanu, lai piedāvātu e-rēķinu risinājumus Kopienā (pārrobežu līmenī).
      2.   EKSPERTU GRUPAS MANDĀTS E-RĒĶINU JAUTĀJUMOS
      Ekspertu grupa (“grupa”) sniedz plašu atbalstu Komisijai vienotas stratēģijas izstrādē Eiropas e-rēķinu sistēmas izveidošanai, kā arī atbalstu panākumu uzraudzībā.
      Grupas pilnvaru beigu termiņš – 2009. gada 31. decembris.
      Grupa pilda šādus uzdevumus:

                  a)

                  grupa nosaka, kādi trūkumi ir tiesiskā regulējumā attiecībā uz e-rēķiniem Kopienas un dalībvalstu līmenī, kas rada šķēršļus pilnībā izmantot Kopienas ekonomisko potenciālu;

                  b)

                  grupa nosaka, kādas prasības nosprauž uzņēmumi e-rēķinu sistēmai un nodrošina, lai svarīgākās ieinteresētās personas tās novērtētu;

                  c)

                  grupa nosaka, kādus datus iekļauj e-rēķinu, īpaši attiecībā uz saikni starp rēķinu un vismaz pasūtījuma un maksājuma procesu; grupa pievēršas jautājumiem saistībā ar pievienotās vērtības nodokli, autentifikāciju un integritāti, arhivēšanas un uzglabāšanas nepieciešamību, kā arī vajadzībai, lai svarīgākās ieinteresētās personas novērtētu šos elementus;

                  d)

                  grupa ierosina, kādus pienākumus uzliek standartizācijas iestādēm, un laika grafiku vienotu standartu izstrādei, pamatojoties uz ieinteresēto personu komerciālajām un informatīvajām vajadzībām, lai atbalstītu Eiropas e-rēķinu sistēmu;

                  e)

                  grupa ierosina Eiropas e-rēķinu sistēmu. Ar Eiropas e-rēķinu sistēmu izveidos vienotu struktūras koncepciju, tostarp uzņēmumu prasības un standartu(-s), un ierosinās risinājumus vienotas struktūras koncepcijas e-rēķinu pakalpojumu sniegšanas atbalstam atvērtā un sadarbspējīgā veidā visā Eiropā.

            Pildot uzdevumus, grupa ņem vērā jau esošo darbu un risinājumus, īpaši saistībā ar uzņēmumu prasībām un tehniskiem standartiem e-rēķinu jomā valsts un privātajā sektorā.
      Vajadzības gadījumā grupa var deleģēt noteiktus darbus apakšgrupām vai neatkarīgām organizācijām, vai organizācijām ar kompetenci e-rēķinu jomā.
      Grupa izstrādā starpposma pārskatu, kurā ziņo par progresu, risinot nospraustos uzdevumus, un par priekšlikumiem, kas veidos pamatu diskusijai starp Komisiju, dalībvalstīm un ieinteresētajām personām, īpaši nozares asociācijām. Šis ziņojums ir publiski pieejams.
      Grupa izstrādā noslēguma ziņojumu, aprakstot Eiropas e-rēķinu sistēmu, un nosūta to Komisijai. Šis ziņojums ir publiski pieejams. Šos ziņojumus neuzskata par Komisijas viedokli.
      3.   LOCEKĻI UN DARBĪBA
      3.1.   Locekļi
      Grupā ir ne vairāk kā 30 locekļi.
      Grupas locekļus ieceļ Komisija, izraugoties tos no kompetentiem speciālistiem e-rēķinu jautājumos un pamatojoties uz pieteikumiem, ko ir iesniegušas nozares asociācijas, valsts sektora iestādes un indivīdi, kas daļēji vai pilnībā pārstāv publisko sektoru, uzņēmumi, informācijas un komunikācijas tehnoloģiju nozare, patērētāji, finanšu pakalpojumu sniedzēji un standartizācijas organizāciju pārstāvji.
      3.2.   Uzaicinājums iesniegt pieteikumus
      Pēc lēmuma pieņemšanas par grupas izveidi Komisija, publicējot uzaicinājumu iesniegt pieteikumus, aicinās nozares asociācijas, valsts sektora iestādes un indivīdus, kas daļēji vai pilnībā pārstāv publisko sektoru, uzņēmumus, informācijas un komunikācijas tehnoloģiju nozari, patērētājus, finanšu pakalpojumu sniedzējus un standartizācijas organizācijas e-rēķinu jomā iesniegt kandidatūras.
      Nozares asociācijas, valsts sektora iestādes un indivīdi, kas vēlas kļūt par grupas dalībniekiem, līdz 2007. gada 30. novembris nosūta rakstisku pieteikumu Komisijai.
      Pieteikumā pienācīgi pamato vēlmi piedalīties grupas darbā.
      Komisija izvērtē pieteikumus, balstoties uz šādiem kritērijiem:

                  a)

                  dalībnieki pārstāv svarīgākās ieinteresētās personas (piemēram, pakalpojumu un tehnisko risinājumu sniedzējus, publisko sektoru, uzņēmumus, tostarp mazos un vidējos uzņēmumus (MVU), un patērētājus);

                  b)

                  locekļiem ir aktuālas praktiskas un operatīvas zināšanas un pieredze saistībā ar likumdošanas, administrācijas, nodokļu, standartizācijas, uzņēmējdarbības un/vai tehniskas dabas jautājumu risināšanu e-rēķinu jomā pārrobežu līmenī; locekļiem ir atbilstoša pieredze komerciālos projektos un jautājumos, vai izpratne tehniskos jautājumos, kas ir vajadzīga, lai risinātu šajā lēmumā nospraustos uzdevumus;

                  c)

                  locekļi spēj aizsargāt administrācijas, mātes organizācijas, nozares asociācijas, nozares, vai citu ieinteresēto personu viedokli jautājumos, kas ir viņu kompetencē;

                  d)

                  locekļiem ir pietiekamas zināšanas angļu valodā, lai viņi spētu piedalīties diskusijās un izstrādāt ziņojumus.

            Pieteikumiem, ko iesniedz ieinteresētās personas, pievieno dokumentāciju, kurā apliecina, ka loceklis, ko ierosina dalībai grupā, atbilst iepriekšminētajiem nosacījumiem.
      3.3.   Galīgais lēmums par grupas sastāvu
      Komisija, pamatojoties uz iesniegtajiem pieteikumiem, lemj par grupas sastāvu.
      Ieceļot locekļus, Komisija ievēro šādus kritērijus:

                  a)

                  pieredzi likumdošanas, komerciālos un tehniskos jautājumos, kas ir grupas kompetencē;

                  b)

                  zināšanas par visiem attiecīgajiem piegādes un pieprasījuma uzdevumiem e-rēķinu jomā.

            Turklāt, izvēloties no iesniegtajiem pieteikumiem, Komisija nodrošina plašu ģeogrāfisku pārstāvību un sabalansētu dzimumu pārstāvību.
      Grupas locekļī savlaicīgi informē Komisiju par interešu konfliktiem, kas varētu mazināt viņu objektivitāti.
      Individuāli iecelto locekļu vārdus publicē ģenerāldirektorāta tīmekļa vietnē un/vai Eiropas Savienības Oficiālajā Vēstnesī. Datus par grupas dalībnieku vārdiem iegūst, apstrādā un publicē saskaņā ar Regulas (EK) Nr. 45/2001 noteikumiem.
      Dalībnieku pilnvaru laiks ir 12 mēneši, un tas ir atjaunojams. Dalībnieki pilda savus pienākumus līdz brīdim, kad to vietā ieceļ citus vai arī kad beidzas to pilnvaru laiks.
      Dalībnieku vietā līdz to pilnvaru laika beigām var iecelt citus šādos gadījumos:

                  a)

                  ja loceklis atkāpjas no amata;

                  b)

                  ja loceklis vairs nespēj dot efektīvu ieguldījumu grupas apspriedēs;

                  c)

                  ja loceklis neatbilst Līguma 287. pantam;

                  d)

                  ja loceklis, nav savlaicīgi informējis Komisiju par interešu konfliktu.

            3.4.   Priekšsēdētājs
      Komisija ieceļ ekspertu grupas priekšsēdētāju, ievērojot to, kādā mērā izvēlētā persona pārstāv svarīgāko ieinteresēto personu intereses, piedalās nozares viedokļa veidošanā jautājumos, kas ir attiecīgās personas kompetencē, un vai attiecīgajai personai ir likumdošanas, komerciālās un tehniskās zināšanas.
      Komisija ieceļ priekšsēdētāju uz 12 mēnešiem, paredzot iespēju pagarināt pilnvaru termiņu.
      3.5.   Darbība
      Komisija organizē grupas sanāksmes, kuras vada grupas priekšsēdētājs.
      Vienojoties ar Komisiju, var izveidot apakšgrupas īpašu jautājumu izskatīšanai atbilstoši grupas izstrādātajam darba uzdevumam; minētās apakšgrupas izformē, tiklīdz to uzdevumi ir izpildīti.
      Ja ir lietderīgi un/vai nepieciešami, Komisijas pārstāvis var uzaicināt ekspertus vai novērotājus, kas ir īpaši kompetenti kādā dienas kārtības jautājumā, piedalīties grupas vai apakšgrupas darbā.
      Ja Komisija norāda, ka informācija, kas iegūta, piedaloties grupas vai apakšgrupas darbā, attiecas uz konfidenciāliem jautājumiem, to nedrīkst izplatīt.
      Grupas un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Ekspertu grupas un apakšgrupu sanāksmēs var piedalīties ieinteresēti Komisijas ierēdņi.
      Grupa pieņem reglamentu, pamatojoties uz Komisijā pieņemto standarta reglamentu.
      Komisija var publicēt vai publiskot Komisijas tīmekļa vietnē visus kopsavilkumus, secinājumus vai grupas darba dokumentus attiecīgā dokumenta oriģinālvalodā.
      3.6.   Izdevumu atlīdzināšana
      Komisija grupas priekšsēdētājam, locekļiem, ekspertiem un novērotājiem atlīdzina ceļa izdevumus un vajadzības gadījumā uzturēšanās izdevumus saistībā ar grupas darbu atbilstīgi Komisijas noteikumiem par kompensācijām neatkarīgajiem ekspertiem.
      Priekšsēdētājs, locekļi, eksperti un novērotāji nesaņem atlīdzību par sniegtajiem pakalpojumiem.
      Sanāksmju izdevumus atlīdzina, nepārsniedzot gada budžetu, ko grupai piešķīris atbildīgais Komisijas dienests.